3. pielikums

Ministru kabineta

2016. gada  13. decembra

noteikumiem Nr. 770

**Būtiskās tehniskās prasības otrās un trešās kategorijas pārbūvei**

|  |  |  |  |
| --- | --- | --- | --- |
| Nr. p. k. | Prasību apraksts | Otrās kategorijas pārbūve | Trešās kategorijas pārbūve |
| **1.** | **Vispārīgās prasības** | | |
| 1.1. | Pārbūvētā traktortehnika vai tās piekabe atbilst normatīvajiem aktiem par traktortehnikas un tās piekabju valsts tehnisko apskati, tehnisko kontroli uz ceļiem, ceļu satiksmes un mašīnu drošības noteikumiem | X | X |
| 1.2. | Pārbūvētā traktortehnika vai tās piekabe atbilst Eiropas Savienības Oficiālajā Vēstnesī un Nacionālās standartizācijas institūcijas tīmekļvietnē (www.lvs.lv) publicēto nacionālo standartu statusā adaptēto standartu prasībām |  | X |
| 1.3. | Mezgli un agregāti ir savstarpēji saderīgi, lai pildītu paredzētās funkcijas | X | X |
| 1.4. | Ar pilnu masu slogotai traktortehnikai vai tās piekabei ass slodze nepārsniedz ražotāja noteikto tehniski pieļaujamo maksimālo ass slodzi | X | X |
| **2.** | **Kabīnes uzstādīšana** | | |
| 2.1. | Traktortehnikai pieļaujams uzstādīt tādas markas traktora kabīni, kuras stiprinājumi vai konstrukcijas pielāgotas kabīnes izmēriem | X | X |
| 2.2. | Uzstādāmās kabīnes stiprinājuma elementi, to skaits un izvietojums atbilst kabīnes stiprinājuma elementiem, to skaitam un izvietojumam | X | X |
| 2.3. | Traktortehnikas kabīnē darba vai transportēšanas apstākļos nav pārsniegts pieļaujamais trokšņu vai vibrācijas līmenis |  | X |
| **3.** | **Stūres iekārtas maiņa** | | |
| 3.1. | Atļauts uzstādīt citas markas traktortehnikas stūres pastiprinātāju, ja pēc šādas pārbūves tiek nodrošināta atbilstoša stūres iekārtas darbība | X | X |
| 3.2. | Nodrošināta atbilstoša stūres iekārtas darbība, stūres rats abos virzienos griežas viegli, vienmērīgi, bez ieķīlēšanās. Stūres pagrieziena leņķi no vidējā stāvokļa līdz atdurei ir vienādi abos virzienos | X | X |
| 3.3. | Stūres mehānisms ir nostiprināts, nav pieļaujami metinājumi | X | X |
| 3.4. | Stūres stieņi nevienā stūres rata pagrieziena leņķī nedrīkst pieskarties citām traktortehnikas daļām | X | X |
| **4.** | **Degvielas tvertnes maiņa vai papildu degvielas tvertnes uzstādīšana** | | |
| 4.1. | Oriģinālās degvielas tvertnes vietā uzstādīta degvielas tvertne vai papildu degvielas tvertne ir rūpnieciski ražota | X | X |
| 4.2. | Degvielas tvertne ir droši nostiprināta ar tai paredzētiem stiprinājuma elementiem | X | X |
| 4.3. | Papildu degvielas tvertnes novietojums ir tāds, lai tvertne ar traktortehnikas konstrukcijas elementiem pēc iespējas vairāk būtu aizsargāta no ārējo faktoru (piemēram, akmeņu, ledus) nelabvēlīgās iedarbības traktortehnikas ekspluatācijas laikā un no tiešas sadursmes ceļu satiksmes negadījumā. Degvielas tvertne nedrīkst atrasties traktortehnikas salonā | X | X |
| 4.4. | Degvielas tvertnes uzpildes kakliņš atrodas traktortehnikas ārpusē | X | X |
| **5.** | **Traktortehnikas tiltu maiņa** | | |
| 5.1. | Traktortehnikai oriģinālā tilta vietā pieļaujams uzstādīt cita transportlīdzekļa tiltu, ja stiprinājumi atbilst oriģinālā tilta stiprinājumiem un nodrošina to integritāti | X | X |
| 5.2. | Uzstādītā tilta tehniski pieļaujamā maksimālā ass slodze nedrīkst būt mazāka par tādas traktortehnikas attiecīgās ass slodzi, kura slogota ar pilnu masu | X | X |
| 5.3. | Uzstādītā dzenošā tilta reduktoru pārnesuma skaitļi ir tādi, kas nodrošina traktortehnikas ražotāja paredzēto maksimālo un minimālo ātrumu | X | X |
| 5.4. | Traktortehnikas stūrējamais tilts nodrošina atbilstošu stūres iekārtas darbību. Riteņi abos virzienos griežas viegli, vienmērīgi, bez ieķīlēšanās. Stūres pagrieziena leņķi no vidējā stāvokļa līdz atdurei ir vienādi abos virzienos | X | X |
| 5.5. | Tilts ir nostiprināts atbilstošās stiprinājuma vietās ar stiprinājuma elementiem, nav pieļaujami metinājumi | X | X |
| **6.** | **Traktortehnika, kas aprīkota un pielāgota darbam mežā** | | |
| 6.1. | Traktortehnika ir aprīkota ar aizsargrāmi motora pārsega, kabīnes un priekšējā stikla aizsardzībai pret krītošiem objektiem | X | X |
| 6.2. | Traktortehnika ir aprīkota ar radiatora aizsargrežģi, motoru kartera un kardānpārvadu aizsargbruņām, riteņu ventiļu aizsargiem un gaismas signālierīču aizsargiem. Kabīni papildus aprīko ar kabīnes sānu un aizmugurējā stikla aizsargrežģi, ja nav noteikti citi drošības pasākumi aizsardzībai pret caurdurošiem objektiem Traktortehniku var aprīkot arī ar atlokāmo kāpsli un papildu darba apgaismojumu | X | X |
| 6.3. | Aizsargrāmja konstrukcija ir tāda, lai tās atbalsta un stiprinājuma vietas būtu tikai uz traktortehnikas šasijas (rāmja) daļām. Aizsargkonstrukcijas nostiprināšanai pie traktortehnikas šasijas (rāmja) daļām nav pieļaujami metinājumi.  Traktortehnikai uzstādītās konstrukcijas nedrīkst būtiski pasliktināt pārredzamību un traucēt tās tehnisko apkalpošanu | X | X |
| 6.4. | Vadības ierīces, kas atrodas traktortehnikas kabīnē un ir paredzētas meža agregātu vai iekārtu darbināšanai, ir nekustīgi nostiprinātas | X | X |
| 6.5. | Hidrosistēmas šļūtenēm un cauruļvadiem nav pieļaujami mehāniski bojājumi. Hidraulisko šļūteņu un cauruļvadu savienojuma vietās nav pieļaujama eļļas noplūde | X | X |
| 6.6 | Eļļas tvertnes konstrukcija un novietojums ir tāds, lai tvertne ar traktortehnikas konstrukcijas elementiem pēc iespējas vairāk būtu aizsargāta no ārējo faktoru (piemēram, akmeņu, ledus) nelabvēlīgās iedarbības traktortehnikas ekspluatācijas laikā un no tiešas sadursmes ceļu satiksmes negadījumā. Eļļas tvertne nedrīkst atrasties traktortehnikas salonā | X | X |
| **7.** | **Traktortehnikas pārbūve par kokvedēju** | | |
| 7.1. | Pārbūvējot traktortehniku par kokvedēju, ievēro visas šo noteikumu prasības attiecībā uz aprīkojumu darbam mežā, rāmja pagarināšanu, statņu un hidromanipulatora uzstādīšanu, kā arī maksimālo pilno masu un šķērsstabilitāti | X | X |
| **8.** | **Traktortehnikas motora maiņa** | | |
| 8.1. | Motora stiprinājumu vietu skaits un izvietojums atbilst uzstādītā motora ražotāja noteiktajām prasībām. Motora stiprināšanai pie traktortehnikas rāmja atļauts lietot pārejas kronšteinus, kurus aizliegts metināt pie rāmja | X | X |
| 8.2. | Akumulatora baterija nodrošina motora iedarbināšanai nepieciešamo palaišanas strāvu un spriegumu 12 vai 24 V | X | X |
| 8.3. | Mainot motoru, aizliegts pagarināt kardānpārvadu. Atļauts izmantot citu marku un modeļu attiecīga garuma un griezes momenta kardānpārvadu | X | X |
| 8.4. | Motora izplūdes gāzu sistēma ir hermētiska | X | X |
| **9.** | **Izmaiņas piekabes sakabes ierīces konstrukcijā** | | |
| 9.1. | Piekabes sakabes ierīces konstrukcijā maksimāli ir izmantoti rūpnieciski ražoti mezgli | X | X |
| 9.2. | Piekabes sakabes ierīce ir aprīkota ar stacionāru konstrukciju atbalstam pret zemi, ir fiksējama paceltā vai nolaistā stāvoklī un notur noslogotu piekabes saka­bes konstrukciju no traktortehnikas atkabinātā stāvoklī | X | X |
| 9.3. | Sakabes cilpa ir rūpnieciski ražota un atbilstoša attiecīgajai slodzei | X | X |
| 9.4. | Sakabes ierīces konstrukcija un tās garums ir tāds, lai piekabe, pagriežoties attiecībā pret vilcēju pieļaujamās robežās, nesadurtos ar vilcēju un nesabojātu to detaļas | X | X |
| 9.5. | Sakabes stieņa konstrukcija nodrošina piekabes pagriešanos attiecībā pret traktoru vertikālajā plaknē ne mazāk kā ± 620, bet horizontālajā plaknē – ne mazāk kā ± 550 |  | X |
| **10.** | **Izmaiņas piekabes bremžu iekārtā** | | |
| 10.1. | Piekabes vai maināmas velkamās iekārtas ir aprīkotas ar darba bremžu un stāvbremžu iekārtu, izņemot piekabes un maināmās velkamās iekārtas, kurām darba bremžu un stāvbremžu iekārta nav piemērojama. Tādā gadījumā ir uzstādīti vismaz divi speciālie riteņi paliktņi, kuru darba virsma ir saskarē ar vismaz 10 procentiem no riepas ārējās aploces | X | X |
| 10.2. | Atļauts mainīt piekabes bremžu pārvada tipu (piemēram, mehāniskais, hidrauliskais, pneimatiskais) | X | X |
| 10.3. | Bremžu pārvadā atļauts izmantot tikai rūpnieciski ražotus mezglus un agregātus | X | X |
| 10.4. | Nav pieļaujama bremžu cauruļvadu metināšana vai lodēšana. Pagarinot cauruļvadu, atļauts izmantot ražotāja paredzētos vai analogus cauruļvadus. Cauruļvadu savienojuma vietu konstrukcija nodrošina bremžu sistēmas hermētiskumu | X | X |
| 10.5. | Bremžu sistēma nodrošina bremzēšanas spēku vienmērīgu sadalījumu starp riteņiem, kas atrodas uz vienas ass | X | X |
| 10.6. | Bremžu sistēma nodrošina traktortehnikas vai tās piekabes apturēšanu | X | X |
| 10.7. | Bremžu sistēma nodrošina tādu maksimāli piekrautas piekabes bremzēšanas ceļu uz sausa horizontāla ceļa ar asfaltbetona segumu, kas nepārsniedz maksimālo pieļaujamo bremzēšanas ceļu, kurš noteikts, izmantojot šādu formulu:   |  |  |  | | --- | --- | --- | | *Sbr* = 0,15 x *Vo +* | *Vo2* | , kur | | 116 |   Sbr – maksimālais bremzēšanas ceļš (m);  Vo – maksimālais paredzētais ātrums (km/h) |  | X |
| 10.8. | Piekabes vai maināmas velkamās iekārtas ar pilnu masu līdz 2500 kg atļauts ekspluatēt bez darba bremzēm un stāvbremzes, ja piekabes vai velkamās mašīnas pilna masa nepārsniedz vilcēja svaru | X | X |
| **11.** | **Piekabei uzstādīti citas kategorijas piekabes tilti vai mainīts tilta novietojums** | | |
| 11.1. | Piekabei oriģinālā tilta vietā pieļaujams uzstādīt citas markas piekabes tiltu, ja stiprinājumi atbilst oriģinālā tilta stiprinājuma vietām vai stiprinājumi nodrošina tilta integritāti | X | X |
| 11.2. | Uzstādītā tilta tehniski pieļaujamā maksimālā ass slodze nedrīkst būt mazāka par tādas piekabes attiecīgās ass slodzi, kura slogota ar pilnu masu | X | X |
| 11.3. | Uzstādītā tilta konstrukcija un tā tehniskais raksturojums ir tāds, kas nodrošina piekabes ražotāja paredzēto maksimālo ātrumu | X | X |
| 11.4. | Ja piekabes vai maināmas velkamās iekārtas konstrukcija vai tehniskie parametri to paredz, tilts ir aprīkots ar bremzēm | X | X |
| 11.5. | Tilts ir droši nostiprināts ar speciāliem stiprinājuma elementiem, nav pieļaujami metinājumi | X | X |
| 11.6. | Pieļaujams mainīt tilta novietojumu, un tā atbalsta konstrukcijas ir nostiprinātas vienādā augstumā attiecībā pret rāmja konstrukciju | X | X |
| **12.** | **Traktortehnikas vai tās piekabes rāmja konstrukciju izmaiņas** | | |
| 12.1. | Rāmja konstrukcijas pagarina, saīsina vai papildina vēlamo iekārtu, ierīču, papildu konstrukciju vai aprīkojuma uzstādīšanai vai nostiprināšanai tam paredzētajās vietās | X | X |
| 12.2. | Rāmi pagarina (saīsina) par vēlamajām rāmja griezuma vietām un veidiem, pagarinājuma un pastiprinājuma materiāliem, metināšanas tehnoloģiju, stiprināšanai paredzēto bultskrūvju skaitu, izmēru un izvietojumu | X | X |
| 12.3. | Mainot rāmja garumu vai konstrukciju, izmanto atbilstošus mašīnbūvniecībā paredzētus un saderīgus materiālus | X | X |
| 12.4. | Rāmja daļu stiprinājuma veids un izpildījums nodrošina stiprinājumu vietu izturību un drošību visā traktortehnikas vai tās piekabes ekspluatācijas laikā | X | X |
| 12.5. | Ja, pagarinot (saīsinot) rāmi, mainās kardānpārvada garums, kardānpārvadu atļauts saīsināt līdz nepieciešamajam izmēram. Ja kardānpārvadu nepieciešams pagarināt, atļauts izmantot citu marku un modeļu attiecīga garuma un griezes momenta kardānpārvadu | X | X |
| **13.** | **Piekabes pārbūve par kravas pašizgāzēju** | | |
| 13.1. | Kravas tilpnes stiprinājuma elementu konstrukcija un skaits atbilst kravas tilpnes ražotāja noteiktajām prasībām un nodrošina ar pilnu masu slogotas kravas tilpnes noturēšanu garenvirzienā un šķērsvirzienā, traktortehniku maksimāli paātrinot (palēninot), bez nobīdes | X | X |
| 13.2. | Kravas tilpnes konstrukcija vienmērīgi balstās uz rāmja konstrukcijas tai paredzētajās atbalsta vietās. Nav pieļaujamas kravas tilpnes vai rāmja deformācijas | X | X |
| 13.3. | Kravas tilpnes pārkare pār pakaļējo asi pārsniedz vienu trešo daļu no piekabes garenbāzes | X | X |
| 13.4. | Pašizgāzēja kravas tilpne ir droši fiksējama paceltā un nolaistā stāvoklī. Kravas tilpnes maksimālo pacelšanas augstumu ierobežo ar speciālu maksimālā pacelšanas augstuma ierobežotāju | X | X |
| 13.5. | Hidrosistēmas šļūtenēm un cauruļvadiem nav pieļaujami mehāniski bojājumi. Hidraulisko šļūteņu un cauruļvadu savienojuma vietās nav pieļaujama eļļas noplūde | X | X |
| 13.6. | Darba cilindri ir droši nostiprināti, bez korozijas un mehāniskiem bojājumiem | X | X |
| 13.7. | Kravas tilpnes pacelšanas (nolaišanas) vadības ierīce atrodas viegli pieejamā vietā vadītāja kabīnē | X | X |
| 13.8. | Kravas tilpnes pacelšanas (nolaišanas) hidrosistēma ir darba kārtībā | X | X |
| 13.9. | Kravas pašizgāzēja šķērsstabilitātes koeficients "k" ir ne mazāks par 0,45. To aprēķina, izmantojot šādu formulu:  k = B : 2Hsc > 0,45, kur  B – piekabes šķērsbāze;  Hsc – piekabes smaguma centra augstums no atbalstvirsmas |  | X |
| **14.** | **Piekabes pārbūve par kravas kokvedēju** | | |
| 14.1. | Statņu konstrukcijas maksimālais augstums Hmax ≤ 1,80 m | X | X |
| 14.2. | Kravas kokvedēja statņu maksimālo augstumu aprēķina, izmantojot šādu formulu:  Hmax < P : (L x B x k1 x k2), kur  Hmax – kravas statņu maksimālais augstums (m);  P – traktortehnikas piekabes kravnesība pēc pārbūves (t);  L – kravas garums (m);  B – kravas statņu iekšējais platums (m);  k1 – koksnes krāvuma koeficients (k1 = 0,52);  k2 – koksnes blīvuma koeficients (k2 = 0,58) |  | X |
| 14.3. | Kravas statņu stiprinājums pie traktortehnikas vai tās piekabes rāmja ir mehānisks (skavas, bultskrūves). Kravas statnes pie rāmja metināt aizliegts, izņemot to uzstādīšanai paredzētās stiprinājumu konstrukcijas | X | X |
| 14.4. | Kravas statņu maksimālais lieces spriegums σmax ir mazāks par statņu materiāla pieļaujamo lieces spriegumu [σpieļ].  Slodzi, kas darbojas uz statni, aprēķina, izmantojot šādu formulu:  Qs = Qkr x sinβ : n, kur  Qkr = L x B x H1 x k1 x k2;  Qs – slodze, kas darbojas uz statni;  Qkr – kravas maksimālais svars;  H1 – statņu konstruktīvais augstums;  n – kravas statņu skaits.  Maksimālo lieces momentu Mmax, kas darbojas uz statni, aprēķina, izmantojot šādu formulu:  Mmax = qs x H12 : 2, kur  qs = Qs : H1;  qs – vienmērīgi izkliedēta slodze uz statni;  σmax = Mmax : Wx < [σpieļ], kur  σmax – statņu vertikālās sijas maksimāli pieļaujamais spriegums;  σpieļ – statņu vertikālās sijas materiāla pieļaujamais spriegums;  Wx – statņu vertikālās sijas pretestības moments |  | X |
| 14.5. | Kravas nodalījuma priekšgalā ir uzstādīta aizsargkonstrukcija pret kravas slīdēšanu uz priekšu, un tās augstums ir vienāds ar statņu konstrukcijas augstumu | X | X |
| 14.6. | Aisargkonstrukcijas nostiprināšana pie rāmja ir mehāniska (ar skavām, bultskrūvēm). Aizsargkonstrukciju piemetināt pie rāmja aizliegts, izņemot tās uzstādīšanai paredzētās stiprinājumu konstrukcijas | X | X |
| **15.** | **Mehānismu kompleksu uzstādīšana vai demontāža** | | |
| 15.1. | Iekārtu, ierīci, konstrukciju un speciālu aprīkojumu uzstāda to ražotāja noteiktās vietās atbilstoši to nostiprināšanas veidam, izņemot gadījumus, ja tās uzstādīšanai ir pielāgotas speciāli izbūvētas atbalsta konstrukcijas | X | X |
| 15.2. | Hidromanipulatora stiprinājumi pie traktortehnikas vai tās piekabes atbilst hidromanipulatora ražotāja noteiktajām prasībām. Hidromanipulatora uzstādīšana uz traktortehnikas vai tās piekabes ir salāgojama un piemērojama tās tehniskajiem raksturlielumiem | X | X |
| 15.3. | Hidromanipulatora hidrosistēmas šļūtenēm un cauruļvadiem nav pieļaujami mehāniski bojājumi. Hidraulisko šļūteņu un cauruļvadu savienojuma vietās nav pieļaujama eļļas noplūde. Hidrosistēma ir darba kārtībā | X | X |
| 15.4. | Šķērsstabilitātes koeficients "k" nav mazāks par 0,5. Šķērsstabilitātes koeficientu aprēķina, izmantojot šādu formulu:  k = B : 2Hsc > 0,5, kur  B – traktortehnikas piekabes šķērsbāze;  Hsc – traktortehnikas piekabes smaguma centra augstums |  | X |
| 15.5. | Demontējot iekārtas, ierīces, konstrukcijas vai aprīkojumu, ir pilnībā demontēti arī tās darbināšanai vai lietošanai paredzētie savienojumi, stiprinājumi vai pārejas kronšteini | X | X |
| **16.** | **Piekabes pārbūve par cisternu** | | |
| 16.1. | Atļauts izmantot tikai rūpnieciski ražotas cisternas | X | X |
| 16.2. | Cisternas stiprinājuma elementu konstrukcija un skaits atbilst cisternas ražotāja noteiktajām prasībām un nodrošina ar pilnu masu slogotas cisternas noturēšanu garenvirzienā un šķērsvirzienā, traktortehniku maksimāli paātrinot (palēninot), bez nobīdes | X | X |
| 16.3. | Cisterna ir aprīkota ar līmeņrādi | X | X |
| 16.4. | Ja cisterna ir aprīkota ar uzpildīšanas/iztukšošanas mehānismu (sūkni vai kompresoru), tā kontroles un vadības ierīce atrodas viegli pieejamā vietā | X | X |
| 16.5. | Cisternai uzstādītais uzpildīšanas/iztukšošanas mehānisms ir aprīkots ar spiediena kontroles mērierīci (manometru) | X | X |
| 16.6. | Cisternai ir pietiekama izmēra un novietojuma atveres, lai cisternu varētu iztīrīt no iekšpuses. Atveres cisternas augšējā daļā, kuras ir lielākas par 400 mm diametrā vai ir 300 x 400 mm, ja tās nav apaļas, ir noslēgtas ar režģi, ko var noņemt tikai ar instrumentu palīdzību. Režģa atveres nedrīkst pārsniegt minētos izmērus | X | X |
| 16.7. | Vāku tvertnes augšējā daļā konstruē vai aprīko ar ierīcēm tā, lai novērstu nejaušu vāka aizvēršanu | X | X |
| 16.8. | Tvertne, kuras tilpums ir vienāds ar 6000 l vai lielāks par to, ir aprīkota ar pretpārsprieguma starpsienām | X | X |
| 16.9. | Cisterna, kurai nepieciešamas savienojošās šļūtenes, ir aprīkota ar līdzekļiem (turētājiem), lai droši noturētu šļūtenes transportēšanas laikā | X | X |
| 16.10. | Šķērsstabilitātes koeficients "k" nav mazāks par 0,5. Šķērsstabilitātes koeficientu aprēķina, izmantojot šādu formulu:  k = B : 2Hsc > 0,5, kur  B – traktortehnikas piekabes šķērsbāze;  Hsc – traktortehnikas piekabes smaguma centra augstums |  | X |
| **17.** | **Piekabes pārbūve par kravas platformu** | | |
| 17.1. | Kravas platformas stiprinājuma elementu konstrukcija un skaits nodrošina ar pilnu masu slogotas kravas platformas noturēšanu garenvirzienā un šķērsvirzienā, traktortehniku maksimāli paātrinot (palēninot), bez nobīdes | X | X |
| 17.2. | Platformas konstrukcija nostiprināta uz rāmja konstrukcijas tai paredzētajās vietās. Nav pieļaujamas kravas tilpnes vai rāmja deformācijas | X | X |
| 17.3. | Kravas platformas pārkare pār pakaļējo asi pārsniedz vienu trešo daļu no piekabes garenbāzes | X | X |
| 17.4. | Kravas ierobežošanai priekšpusē un pakaļpusē ir uzstādītas statņu konstrukcijas; tās maksimālais augstums Hmax ≤ 1,80 m | X | X |
| 17.5. | Vertikālie statņi katrā pusē ir savstarpēji savienoti, un to konstrukcija ir nostiprināta (fiksējama ar sprostu) pie platformas rāmja konstrukcijas | X | X |
| 17.6. | Katra statņu konstrukcija ir papildus nostiprināta ar vismaz divām atsaitēm (ķēde, trose), ja statņu konstrukcija ir augstāka Hmax ≤ 0,60 m | X | X |
| 17.7. | Sānu malas ir aprīkotas ar speciāliem stiprinājumiem kravas nostiprināšanai | X | X |
| 17.8. | Platformas virsma (klājs) ir pasargāta (nosegta) pret kravas materiāla izbiršanu caur to | X | X |
| **18.** | **Elektroiekārtas** | | |
| 18.1. | Atļauts izmantot ražotāju paredzētos vai analogus elektroinstalācijas vadus | X | X |
| 18.2. | Elektroinstalācijas vadu savienojuma vietas ir izolētas. Elektroinstalācijas vadi ir nostiprināti, lai to daļas nebūtu tiešā saskarē ar izplūdes gāzu sistēmu, kustīgām daļām vai asajām malām | X | X |
| 18.3. | Apgaismes ierīces (lukturus) un traktortehnikas vai tās piekabes valsts reģistrācijas numura zīmes izvieto un nostiprina uz nekustīgām pamatnēm | X | X |
| 18.4. | Traktortehnika ir aprīkota ar skaņas signālierīci, un tās darbināšanas vieta ir operatoram brīvi pieejama | X | X |
| **19.** | **Aizsargierīces** | | |
| 19.1. | Traktortehnika vai tās piekabe, kas paredzēta dalībai ceļu satiksmē, ir aprīkota ar pretšļakatu ierīcēm (dubļusargiem), ja to funkcijas nepilda kravas platforma vai citi virsbūves elementi | X | X |
| 19.2. | Kardānpārvadu aizsargi atbilst ražotāja prasībām un ir nostiprināti pret rotēšanu | X | X |
| 19.3. | Pretapgāšanās aizsargkonstrukcijas uzstāda un nostiprina atbilstoši to ražotāja prasībām | X | X |
| 19.4. | Piekabes vai maināmās velkamās mašīnas konstrukcijā obligāti paredz drošības ķēdes (troses) pievienošanu, kas sakabes ierīces avārijas gadījumā nodrošina piekabes vai maināmās velkamās mašīnas apturēšanu, noturot sakabes ierīci virs zemes | X | X |
| 19.5. | Traktortehniku aprīko ar ierīci, kas novērš transportlīdzekļa iedarbināšanu, ja ieslēgta pārnesumu svira gaitas stāvoklī | X | X |

Zemkopības ministrs Jānis Dūklavs